Document ID: /roh_data/filtered/fineweb-2-filterrobots_roh.jsonl.gz/64898

La cumissiun dal cussegl naziunal pretenda in svelt pass dal Cussegl federal envers negoziaziuns davart ina cunvegna da basa.
- Il Cussegl federal duai terminar il discurs da sondagi cun l'Uniun europeica tant pli spert.
- En l'emprima mesadad dal 2023 duain las negoziaziuns cun l'UE cumenzar.
Las negoziaziuns duain cumenzar svelt, perquai che la cumissiun da l'UE actuala è be pli enfin l'atun 2024 en uffizi, avant ch'ina nova Cumissiun da l'UE entra en uffizi. Tar las negoziaziuns duain er dumondas instituziunalas tutgar.
La cumissiun è bunamain unanimamain per quels pass
Sulettamain la PPS na sustegna betg la pretensiun da la cumissiun. Roger Köppel (PPS) ch'è er part da la cumissiun per politica exteriura di che las posiziun da la maioritad na prendia en consideraziun la dumonda da dretgiras ed instituziuns estras che decidan sur la Svizra. La Svizra na duai betg sa laschar metter sut squitsch.